Walcott Quarry. Valkoiset raidat keskustassa olevassa kivessä ovat reijistä joita on porattu kiveen 1990-luvun puolivälin kaivauksissa.
Kartta jossa on punaisella Yohon kansallispuisto.
Topografikartta alueesta.
**Burgess Shale** on fossiiliesiintymä Kanadan Kalliovuorilla, Yohon kansallispuistossa. Burgess Shalen esiintymä sisältää maailman vanhimpien pehmeärakenteisten eläinten fossiileja ja se on tärkeimpiä kambrikautisia fossiiliesiintymiä. Vuodesta 1981 alue on ollut maailman perintökohde.

Burgess Shalen löysi vuonna 1909 Smithsonian-instituutin esimies Charles Doolittle Walcott. Siihen ei silloin kuitenkaan kiinnitetty juurikaan huomiota. Vasta vuonna 1960 eli viisikymmentä vuotta myöhemmin Alberot Simonella alkoi järjestellä löytöjä uudelleen ja vuonna 1967 Harry Whittington aloitti projektin, johon liittyivät matoasiantuntija Simon Conway Morris ja niveljalkaisasiantuntija Derek Briggs.

Löydöt
------

Burgess Shale ajoittuu aikaan noin 505 miljoonaa vuotta sitten jolloin oli Kambrikauden räjähdyksen loppu. Se on poikkeuksellinen siksi, että siellä runsaasti pehmeäkuorisia eliötä jotka eivät yleensä fossiloidu esimerkiksi matoja, merililjoja, merikurkkuja, selkäjänteisiä, ja muita eliöitä ilman kalkkikuorta. Erityisen merkittävä se on myös siksi, että esiintymästä on löydetty 20–30 ennestään tuntematonta niveljalkaista, joita ei ole pystytty sijoittamaan mihinkään nykyisistä ryhmistä. Myös kokonaan uusia pääjaksoja on löytynyt useita, ja osa eliöistä on ulkomuodoltaan varsin mielikuvituksellisia. Tunnetuimpia niistä on *Hallucigenia sparsa*. *Pikaia gracilens* on myös merkittävä, sillä se on selkäjänteisten ensimmäinen tunnettu edustaja.

Burgess Shalen saviliuskeesta on kerätty yhteensä yli 70 000 yksilöä 33 520 laatalta. Näytteistä 88 % on eläimiä ja lähes kaikki loput erilaisia leviä. Kaikista näytteistä noin 90 % on sijoitettu Washingtoniin Walcottin kokoelmaan. 

Siellä on säilynyt myös mikrofossiileja joista monet kuuluvat bakteereihin, syanobakteereihin, panssarisiimaleviin, ja alkueläimiin, mutta niiden tunnistaminen varmuudella on vaikeaa.

Burgess Shale on suosittu patikointikohde, mutta fossiilien kerääminen alueelta on ehdottomasti kiellettyä.

Burgess Shalen eläimistöä
-------------------------

* *Amiskwia sagittiformis*
* *Anomalocaris*
* *Aysheaia pedunculata*
* *Burgessia*
* *Canadia spinosa*
* *Dinomischus*
* *Echmatocrinus brachiatus*
* *Hallucigenia*
* *Marrella splendens*
* *Nectocaris pteryx*
* *Odontogrispus*
* *Opabinia regalis*
* *Ottoia*
* *Pikaia gracilens*
* *Sidneyia inexpectans*
* *Wiwaxia corrugata*
* *Yohoia*

Kuvia
-----

* Charles Doolittle Walcott (1850-1927) kaivauksilla Burgess Shaleilla.Charles Doolittle Walcott (1850-1927) kaivauksilla Burgess Shaleilla.
* Ogygopsis.Ogygopsis.
* Anomalocaris.Anomalocaris.
* Anomalocaris.Anomalocaris.
* Marrella splendens on erityisen runsas Burgess Shalen esiintymässä*Marrella splendens* on erityisen runsas Burgess Shalen esiintymässä

Katso myös
----------

CommonsCommons
Wikimedia Commonsissa on kuvia tai muita tiedostoja aiheesta **Burgess Shale**.
* Sirius Passet
* Mazon Creek

Lähteet
-------

* Stephen Jay Gould: *Ihmeellinen elämä; Burgessin esiintymä ja historian kulku.*. Art House, 1991. ISBN 951-884-088-1.

1. 1 2 3  Royal Ontario Museum: The Fossils *The Burgess Shale*.  2011.  Arkistoitu 29.4.2015. Viitattu 09.01.2018.
2. ↑  Canadian Rocky Mountain Parks *UNESCO World Heritage Centre*. Viitattu 09.01.2018.
3. 1 2 3 4  Scott, Erin & Kirkner, Lara & Shin, Jane & Desai, Veeral & Chan, James: Localities of the Cambrian: The Burgess Shale *www.ucmp.berkeley.edu*.  5.5.2000. Viitattu 09.01.2018.
4. ↑  Royal Ontario Museum: The Cambrian Explosion *The Burgess Shale*.  2011.  Arkistoitu 13.1.2018. Viitattu 09.01.2018.
5. ↑  Burgess Shale - *Hallucigenia sparsa* (an *onychophoran*) *Smithsonian National Museum of Natural History*. Viitattu 09.01.2018.
6. ↑  Burgess Shale - *Pikaia gracilens* (a primitive chordate) *Smithsonian National Museum of Natural History*. Viitattu 09.01.2018.

Aiheesta muualla
----------------

* Charles Walcott (Arkistoitu – Internet Archive) (englanniksi)
* The Burgess Shale: Geological Background (Arkistoitu – Internet Archive) (englanniksi)
* Smithsonian National Museum of Natural History: The Cambrian World - The Burgess Shale Site 510 Million Years Ago (englanniksi)
* The Burgess Shale and its Significance (englanniksi)
* Burgess Shale fossils (englanniksi) **Arkistolinkki**
* Valokuvia fossiileista (englanniksi) **Arkistolinkki**